Diari Oficial de la Generalitat Valenciana


Sumari del DOGV 8561, del 03-06-2019 (2019/4666)

Notificació de la sentència dictada en el procediment ordinari número 333/2018.
-------------------------------------------------------------------------------

### Dades del document

Número de DOGV
:   8561

Data del DOGV
:   03-06-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/4666


Organisme emissor
:   Jutjat de Primera Instància i Instrucció Número 4 de Sagunt

Tipus de document
:   Edicte

Notificació de la sentència dictada en el procediment ordinari número 333/2018. [2019/4666]  
De: Banco Santander, SA.  
Procuradora: Elena Medina Cuadros.   
Contra: Ana Lilian Núñez Rodríguez i Gianni Barbalace.  
  
Conforme al que es disposa en el Reglament 2016/679 del Parlament Europeu i del Consell de 27 d'abril de 2016, relatiu a la protecció de les persones físiques pel que fa a la tramitació de dades personals i a la lliure circulació d'aquestes dades, en la Llei orgànica 15/1999, de 13 de desembre, de protecció de dades de caràcter personal, a la qual es remet l'article 236.bis de la Llei orgànica del poder judicial 6/1985, d'1 de juliol, i en el Reial decret 1720/2007, pel qual s'aprova el reglament de desplegament de la Llei orgànica del poder judicial, faig saber a les parts que les seues dades personals han sigut incorporades al fitxer d'assumptes d'aquesta oficina judicial, on es conservaran amb caràcter confidencial i únicament per al compliment de la labor que té encomanada i sota la salvaguarda i la responsabilitat d'aquesta i on seran tractades amb la màxima diligència.  
En el present procediment de judici ordinari seguit a instàncies de Banco Santander, SA contra Ana Lilian Núñez Rodríguez i Gianni Barbalace s'ha dictat sentència el tenor literal de la qual és el següent:  
  
«Dispositiva  
Estime íntegrament la demanda presentada per Banco Santander, SA contra Gianni Barbalace i Ana Lilian Nuñez Rodríguez i declare la resolució del contracte de préstec hipotecari; condemne els demandats de forma solidària al pagament del capital impagat, concretament la quantitat de 170.663,02 euros, i els interessos de demora que es continuen reportant sobre la totalitat del principal una vegada liquidat aquest fins al complet pagament del deute, que seran calculats en execució de sentència conforme a l'estipulat en el document número 5 de la demanda i que es declare que aquestes quantitats podran realitzar-se en execució de sentència, amb càrrec a la garantia hipotecària atorgada a favor seu sobre la finca registral número 21.652 del Registre de la Propietat de Sagunt número 1, i al pagament de les costes causades en el present procediment.  
Contra la present sentència es pot interposar recurs d'apel·lació davant l'Audiència Provincial de València, en el termini de 20 dies següents a la seua notificació, davant aquest mateix jutjat.  
I atés que aquests demandats, Ana Lilian Núñez Rodríguez i Gianni Barbalace, es troben en parador ignorat, expedisc el present edicte a fi que els servisca de notificació de forma deguda.  
  
Sagunt, 4 de febrer de 2019.- La lletrada de l'Administració de justícia: Cristina Paños Muñoz.